CELEX: 32022R1166
Language: lt
Date: 2022-07-06 00:00:00
Title: Komisijos įgyvendinimo reglamentas (ES) 2022/1166 2022 m. liepos 6 d. kuriuo iš dalies keičiamas Reglamentas (EB) Nr. 1480/2004, nustatantis specialias taisykles dėl prekių, atgabenamų iš teritorijos dalių, kuriose Kipro Vyriausybė nevykdo veiksmingos kontrolės, į teritorijos dalis, kuriose Kipro Vyriausybė vykdo veiksmingą kontrolę

2022 7 7   
               
               
                  LT
               
               
                  Europos Sąjungos oficialusis leidinys
               
               
                  L 181/11
               
            
         KOMISIJOS ĮGYVENDINIMO REGLAMENTAS (ES) 2022/1166
         2022 m. liepos 6 d.
         kuriuo iš dalies keičiamas Reglamentas (EB) Nr. 1480/2004, nustatantis specialias taisykles dėl prekių, atgabenamų iš teritorijos dalių, kuriose Kipro Vyriausybė nevykdo veiksmingos kontrolės, į teritorijos dalis, kuriose Kipro Vyriausybė vykdo veiksmingą kontrolę
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. balandžio 29 d. Tarybos reglamentą (EB) Nr. 866/2004 dėl režimo pagal Stojimo akto 10 protokolo 2 straipsnį (1), ypač į jo 4 straipsnio 12 dalį,
         pasikonsultavusi su komitetu, įsteigtu Reglamentu dėl demarkacinės linijos,
         kadangi:
         
                     (1)
                  
                  
                     Komisijos reglamente (EB) Nr. 1480/2004 (2) nustatytos specialios taisyklės dėl prekių, atgabenamų iš teritorijos dalių, kuriose Kipro Vyriausybė nevykdo veiksmingos kontrolės, į teritorijos dalis, kuriose Kipro Vyriausybė vykdo veiksmingą kontrolę, įskaitant taisykles dėl augalų, augalinių produktų ir kitų objektų, išvardytų Tarybos direktyvos 2000/29/EB (3) V priedo B dalyje, fitosanitarinių patikrų ir ataskaitų apie jas teikimo. Tuo tikslu to reglamento 3 straipsnyje pateikiamos nuorodos į tą direktyvą;
                  
               
                     (2)
                  
                  
                     Europos Parlamento ir Tarybos reglamentu (ES) 2016/2031 (4), kuriuo grindžiamos Sąjungos taisyklės dėl apsaugos priemonių nuo augalų kenkėjų, panaikinta Direktyva 2000/29/EB. Tuo reglamentu Komisijai suteikiami įgaliojimai sudaryti augalų, augalinių produktų ir kitų objektų, kuriems reikalingas fitosanitarinis įvežimo į Sąjungos teritoriją sertifikatas, sąrašą;
                  
               
                     (3)
                  
                  
                     Komisijos įgyvendinimo reglamente (ES) 2019/2072 (5) išvardyti augalai, augaliniai produktai ir kiti objektai, įskaitant anksčiau išvardytus Direktyvos 2000/29/EB V priedo B dalyje, kuriems reikalingas fitosanitarinis įvežimo į Sąjungos teritoriją sertifikatas;
                  
               
                     (4)
                  
                  
                     todėl tikslinga iš dalies pakeisti Reglamentą (EB) Nr. 1480/2004, kad nuorodos į Direktyvą 2000/29/EB būtų pakeistos nuorodomis į Įgyvendinimo reglamentą (ES) 2019/2072;
                  
               
                     (5)
                  
                  
                     taip pat būtina atnaujinti visas nuorodas į nuostatas dėl augalų pasų;
                  
               
                     (6)
                  
                  
                     kadangi pagal Reglamento (EB) Nr. 866/2004 4 straipsnio 4 dalį per liniją pervežamoms prekėms turi būti taikomi reikalavimai ir jos turi būti tikrinamos pagal to reglamento II priede nustatytus Sąjungos fitosanitarijos teisės aktus, patikros turėtų būti atliekamos siekiant įsitikinti, kad atitinkamos prekės nėra užkrėstos Įgyvendinimo reglamento (ES) 2019/2072 II priede išvardytais Sąjungos karantininiais kenkėjais, atitinka to reglamento IV priede išvardytas Sąjungos reguliuojamų nekarantininių kenkėjų kiekio ribines vertes ir to reglamento VII priede nustatytus įvežimo į Sąjungą reikalavimus;
                  
               
                     (7)
                  
                  
                     todėl Reglamentas (EB) Nr. 1480/2004 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (EB) Nr. 1480/2004 iš dalies keičiamas taip:
            
                        1)
                     
                     
                        3 straipsnis pakeičiamas taip:
                        
                           „3 straipsnis
                           Fitosanitarinė patikra ir ataskaitų teikimas
                           
                              1.   Komisijos paskirti nepriklausomi fitosanitarijos ekspertai, siunčiami pagal Techninės pagalbos ir informacijos mainų priemonę (TAIEX) ir koordinuojantys savo veiklą su Kipro turkų prekybos rūmais dėl Reglamento (EB) Nr. 866/2004 įgyvendinimo (toliau – ekspertai), tikrina visas prekes, kurias sudaro į sąrašą įtraukti augalai, augaliniai produktai ir kiti objektai, išvardytus Komisijos įgyvendinimo reglamento (ES) 2019/2072 (*1) XI priedo A ir B dalyse, gamybos, derliaus nuėmimo ir prekybos etapais, siekdami įsitikinti, kad jie:
                              
                                          a)
                                       
                                       
                                          neužkrėsti Reglamento (ES) 2019/2072 II priede išvardytais Sąjungos karantininiais kenkėjais,
                                       
                                    
                                          b)
                                       
                                       
                                          atitinka Reglamento (ES) 2019/2072 IV priede išvardytų Sąjungos reguliuojamų nekarantininių kenkėjų kiekio ribines vertes,
                                       
                                    
                                          c)
                                       
                                       
                                          atitinka to reglamento VII priede nustatytus įvežimo į Sąjungą reikalavimus ir
                                       
                                    
                                          d)
                                       
                                       
                                          atitinka Reglamento (ES) 2019/2072 V priede nustatytas reguliuojamų nekarantininių kenkėjų patekimo ant konkrečių sodinti skirtų augalų prevencijos priemones.
                                          Prireikus jie taip pat tikrina visus Įgyvendinimo reglamento (ES) 2019/2072 XII priede išvardytus augalus, augalinius produktus ir kitus objektus, kad įsitikintų, jog jie neužkrėsti to reglamento III priede išvardytais atitinkamų saugomų zonų karantininiais kenkėjais.
                                       
                                    
                           
                              2.   Bulvių atveju pirmiau minėti ekspertai patikrina, ar krovinyje esančios bulvės išaugintos tiesiogiai iš vienoje iš valstybių narių sertifikuotų sėklinių bulvių ar iš sėklinių bulvių, sertifikuotų bet kurioje kitoje šalyje, iš kurios nedraudžiama įvežti į Sąjungą sodinti skirtas bulves pagal Įgyvendinimo reglamento (ES) 2019/2072 VI priedą.
                           
                           
                              3.   Jei ekspertai, kiek jiems žinoma ir jeigu įmanoma nustatyti, nustato, kad atitinkami krovinyje esantys augalai, augaliniai produktai ar kiti objektai atitinka 1 ir 2 dalių reikalavimus ir atitinkamus reikalavimus bei patikrinimus, kaip nustatyta Reglamento (EB) Nr. 866/2004 II priede, jie:
                              
                                          a)
                                       
                                       
                                          naudodami šio reglamento III priede pateiktą formą parengia visiškai užpildytą savo išvadų ataskaitą, ir ją tinkamai pasirašo bent vienas iš ekspertų, ir
                                       
                                    
                                          b)
                                       
                                       
                                          prideda ataskaitą prie šio reglamento 2 straipsnyje nurodyto lydraščio.
                                       
                                    Ekspertai neišduoda fitosanitarinės patikros ataskaitų dėl sodinti skirtų augalų, įskaitant sodinti skirtus Solanum tuberosum L stiebagumbius.
                           
                           
                              4.   Todėl ekspertai užantspauduoja sunkvežimius ar kitas transporto priemones taip, kad krovinys nebūtų atidarytas tol, kol bus pervežtas per liniją.
                              Prekės, kurioms taikomas šis straipsnis, gali būti pervežamos per liniją, jei įvykdyti 3 dalies a ir b punktuose nustatyti reikalavimai.
                           
                           
                              5.   Atvežus krovinį į teritorijos dalis, kuriose Kipro Respublikos Vyriausybė vykdo veiksmingą kontrolę, kompetentingos institucijos patikrina krovinį. Jei galima, fitosanitarinės patikros ataskaitą pakeičia augalo pasas, kaip nustatyta Europos Parlamento ir Tarybos reglamento (ES) 2016/2031 (*2) 79 straipsnio 1 dalyje arba 80 straipsnio 1 dalyje.
                           
                        
                        
                           (*1)  2019 m. lapkričio 28 d. Komisijos įgyvendinimo reglamentas (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, panaikinamas Komisijos reglamentas (EB) Nr. 690/2008 ir iš dalies keičiamas Komisijos įgyvendinimo reglamentas (ES) 2018/2019 (OL L 319, 2019 12 10, p. 1)."
                        
                        
                           (*2)  2016 m. spalio 26 d. Europos Parlamento ir Tarybos reglamentas (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (OL L 317, 2016 11 23, p. 4).“"
                        
                     
                  
                        2)
                     
                     
                        III priede pateiktos pavyzdinės formos 10 punkto ketvirta, penkta ir šešta įtraukos pakeičiamos taip:
                        
                                    „—
                                 
                                 
                                    laikomos neužkrėstomis Sąjungos karantininiais kenkėjais, išvardytais II priede, ir, kai tinkama, saugomų zonų karantininiais kenkėjais, išvardytais III priede, ir atitinka Reglamento (ES) 2019/2072 IV priede išvardytų Sąjungos reguliuojamų nekarantininių kenkėjų kiekio ribines vertes,
                                 
                              
                                    —
                                 
                                 
                                    bulvių atveju patikrinama, ar krovinyje esančios bulvės išaugintos tiesiogiai iš vienoje iš valstybių narių sertifikuotų sėklinių bulvių ar iš sėklinių bulvių, sertifikuotų bet kurioje kitoje šalyje, iš kurios nedraudžiama įvežti į Sąjungą sodinti skirtas bulves pagal Įgyvendinimo reglamento (ES) 2019/2072 VI priedą.“
                                 
                              
                  
         
            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas valstybėse narėse.
            Priimta Briuselyje 2022 m. liepos 6 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 161, 2004 4 30, p. 128.
         
            (2)  2004 m. rugpjūčio 10 d. Komisijos reglamentas (EB) Nr. 1480/2004, nustatantis specialias taisykles dėl prekių, atgabenamų iš teritorijos dalių, kuriose Kipro Vyriausybė nevykdo veiksmingos kontrolės, į teritorijos dalis, kuriose Kipro Vyriausybė vykdo veiksmingą kontrolę (OL L 272, 2004 8 20, p. 3).
         
            (3)  2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000 7 10, p. 1).
         
            (4)  2016 m. spalio 26 d. Europos Parlamento ir Tarybos reglamentas (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (OL L 317, 2016 11 23, p. 4).
         
            (5)  2019 m. lapkričio 28 d. Komisijos įgyvendinimo reglamentas (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, panaikinamas Komisijos reglamentas (EB) Nr. 690/2008 ir iš dalies keičiamas Komisijos įgyvendinimo reglamentas (ES) 2018/2019 (OL L 319, 2019 12 10, p. 1).